text: қой жуа, қызғылт жуа - амариллистер тұқымдасының жуа туысына жататын көп жылдық шөптесін өсімдік. жуашығы ұзынша, жеке немесе 3-тен тамыр сабағына тұтасқан, ені 0,5 0,75 сантиметр, бозғылт, қоңыр қабықты. сабағының биіктігі 25 50 см, үш қырлы, жіңішке. жапырақтары (5 6) сабақ түбіне топталған, ені милиметр, жалаң, мұқыл, жалпақ болады. шатыршасы шоғыр, көп гүлді, гүлсерігінен есе ұзын, тең гүлсағақты келеді. гүлсерігінің жұмыртқа тәрізді жапырақшалары қызғылт күлгін түсті, ұзындығы 4-5 мм. сабағы гүлсерігімен бірігіп кеткен, қауашағы гүлсерігінен кішірек болады.маусым тамызда гүлдеп, жеміс салады. қой жуа тағамдық өсімдік. батыс және шығыс сібір, моңғолияға тараған. қазақстанның тобыл, есіл алқабында, ақмола облысында, алтай, тарбағатай, жетісу (жоңғар) алатауында кездеседі.